b"\n_START_ARTICLE_\nZona Debubaji\n_START_PARAGRAPH_\nZona Debubaji je jedna od pet zona Etiopije u regiji Tigraj.\n_START_SECTION_\nZemljopisne osobine\n_START_PARAGRAPH_\nDebubaji le\xc5\xbei na sjeveru Etiopske visoravni. Sa jugozapada grani\xc4\x8di s Regijom Amhara, sa sjeverozapada sa Zonom Mehakelenjaj, sa sjevera sa Zonom Misrakaji te sa istoka sa regijom Afar. Najvi\xc5\xa1a planina ove zone je Amba Alagi (3949 m), najve\xc4\x87e jezero je A\xc5\xa1enge, najve\xc4\x87i gradovi su Alamata i Mek'ele.\n_START_SECTION_\nStanovni\xc5\xa1tvo\n_START_PARAGRAPH_\nPrema podacima Sredi\xc5\xa1nje statisti\xc4\x8dke agencije Etiopije za 2005., Zona Debubaji imala je 1,239,988 stanovnika, od toga je 610,164 bilo mu\xc5\xa1karaca, te 629,824 \xc5\xbeena. Gradsko stanovni\xc5\xa1tvo \xc4\x8dini 29.1% ili 361,252 stanovnika. Sa svojih 9,310.96 km\xc2\xb2 - Debubaji ima gusto\xc4\x87u od 133.18 stanovnika na 1 km\xc2\xb2 _NEWLINE_Najve\xc4\x87e etni\xc4\x8dke skupine u Zoni su Tigre 92.1%, potom Amharci sa 5.4%, zatim slijede Agaji sa 1.5% sve ostale etni\xc4\x8dke skupine imaju 1.0%. Tigrinju kao materinji jezik govori 91.7% stanovnika, a amharski govori 6.3% stanovnika._NEWLINE_Najve\xc4\x87i broj stanovnika zone su vjernici etiopske tevahedo Crkve, njih 92.2%, potom slijede muslimani sa 7.6%. _NEWLINE_Prema izvje\xc5\xa1\xc4\x87u Svjetske banke od 24. svibnja 2004., 15% stanovnika Zone Debubaji ima priklju\xc4\x8dak na elektri\xc4\x8dnu energiju. Cestovna mre\xc5\xbea ima prosjek od 80.2 km na 1000 km\xc2\xb2. Prosje\xc4\x8dno seosko doma\xc4\x87instvo imalo je posjed od 0.8 ha (usporedbe radi etiopski nacionalni prosjek je 1.01 ha, a regionalni 0.51 ha) Osnovnu \xc5\xa1kolu poha\xc4\x91a 64% djece \xc5\xa1kolske dobi, a 24% poha\xc4\x91a srednju \xc5\xa1kolu."